b'\n_START_ARTICLE_\nKredito istorija\n_START_PARAGRAPH_\nKredito istorija \xe2\x80\x93 tai istorin\xc4\x97 suvestin\xc4\x97, apie asmens skolinimosi duomenis. Kuo blogesn\xc4\x97 fizinio ar juridinio asmens kredito istorija \xe2\x80\x93 tuo blogesn\xc4\x97s jo skolinimosi galimyb\xc4\x97s. Asmuo su bloga kredito istorija mok\xc4\x97s auk\xc5\xa1tesnes pal\xc5\xabkanas, arba i\xc5\xa1 viso negal\xc4\x97s paimti paskolos i\xc5\xa1 kredito \xc4\xafstaig\xc5\xb3._NEWLINE_Kredito istorija svarbi tiek fiziniams asmenims, tiek ir juridiniams asmenims. Asmens kredito istorijoje kaupiama visi asmens tai dienai esami finansiniai \xc4\xafsipareigojimai, taip pat ir ankstesni pradelsti atsiskaitymai (pavyzd\xc5\xbeiui, jei asmuo nesp\xc4\x97jo laiku apmok\xc4\x97ti \xc4\xafmok\xc5\xb3 u\xc5\xbe turimus finansinius \xc4\xafsipareigojimus - tokia informacija kredito istorijoje saugoma iki 10 met\xc5\xb3)._NEWLINE_Juridiniams asmenims kredito istorija svarbi net ir tuo atveju, jei jie neketina skolintis l\xc4\x97\xc5\xa1\xc5\xb3 i\xc5\xa1 kredito \xc4\xafstaig\xc5\xb3, nes bloga kredito istorija gali apsunkinti derybas su tiek\xc4\x97jais, taip pat ir klientais, i\xc5\xa1 kuri\xc5\xb3 bus pra\xc5\xa1omas ka\xc5\xbekokio dyd\xc5\xbeio pradin\xc4\x97 \xc4\xafmoka._NEWLINE_Centrin\xc4\x97 duombaz\xc4\x97 apie asmen\xc5\xb3 turimas paskolas yra kaupiama centrinio Lietuvos banko - "Paskol\xc5\xb3 rizikos duomen\xc5\xb3 baz\xc4\x97je". Duomenys apie fizini\xc5\xb3 bei juridini\xc5\xb3 asmen\xc5\xb3 skolas bei ne\xc4\xafvykdytus skolinius \xc4\xafsipareigojimus \xc4\xaf centrin\xc4\xaf bank\xc4\x85 patenka i\xc5\xa1 komercini\xc5\xb3 bank\xc5\xb3, kredito unij\xc5\xb3 ir lizingo bendrovi\xc5\xb3. Duomenis apie asmen\xc5\xb3 kredito istorij\xc4\x85 papildomai pildo bei kaupia ir priva\xc4\x8dios kreditingumo vertinimo bendrov\xc4\x97s, kurios parduoda savo ataskaitas kitiems rinkos dalyviams (laikantis nustatyt\xc5\xb3 apribojim\xc5\xb3).'